கொடுமுடி: கொடுமுடி அருகே, வேன் கவிழ்ந்த விபத்தில், பக்தர்கள் உள்பட நான்கு பேர் காயம் அடைந்தனர். கோபி, நம்பியூர், சென்னிமலை பகுதிகளை சேர்ந்த, 19 பேர், டாடா மேக்சி கேப் வாகனத்தில், ராமேஸ்வரம் கோவிலுக்கு சென்றனர். தரிசனம் முடிந்து, நேற்று முன்தினம் அதிகாலை, ஊர் திரும்பினர். கொடுமுடி அருகே, வாழநாயக்கன்பாளையம் பிரிவு பகுதியில், சென்டர் மீடியனில் மோதி, தலைகுப்புற வேன் கவிழ்ந்தது. சென்னிமலையை சேர்ந்த டிரைவர் சத்யராஜ், 25, சாந்தி, 40, அருக்காணி, 60, கண்ணம்மாள், 69, ஆகியோர் பலத்த காயம் அடைந்தனர். மேல் சிகிச்சைக்காக, ஈரோடு தனியார் மருத்துவமனைக்கு கொண்டு செல்லப்பட்டனர். கொடுமுடி போலீசார் விசாரிக்கின்றனர்.அதிகாரிகள் மெத்தனத்தால் விபத்து: வாழநாயக்கன்பாளையம் பிரிவு சாலை பகுதியில், அடிக்கடி விபத்து ஏற்படுகிறது. வேகத்தடை அமைத்தால் மட்டுமே, விபத்தை தவிர்க்க முடியும் என, மக்கள் கோரிக்கை விடுத்துள்ளனர். நமது நாளிதழிலும் செய்தி வெளியானது. ஆனாலும், நெடுஞ்சாலைத்துறை அதிகாரிகள் கண்டு கொள்ளததால், விபத்து நடந்துள்ளது. நிரந்தர தீர்வாக, வேகத்தடை அமைக்க கோரிக்கை விடுத்துள்ளனர்.